|  |  |  |
| --- | --- | --- |
| BOSNA I HERCEGOVINA | BOSNIA AND HERZEGOVINA | БOСНА И ХЕРЦЕГОВИНА |
| FEDERACIJA BOSNE I HERCEGOVINE | FEDERATION OF BOSNIA AND HERZEGOVINA | ФЕДЕРАЦИЈА БОСНЕ И ХЕРЦЕГОВИНЕ |
| **FEDERALNO MINISTARSTVO OBRAZOVANJA I NAUKE** | **FBiH MINISTRY OF** | **ФЕДЕРАЛНО МИНИСТАРСТВО** |
| **FEDERALNO MINISTARSTVO OBRAZOVANJA I ZNANOSTI** | **EDUCATION AND SCIENCE** | **ОБРАЗОВАЊА И НАУКЕ** |

**Datum objave: 28.04.2021. godine**

Na osnovu člana 56. Zakona o organizaciji organa uprave u Federaciji Bosne i Hercegovine („Službene novine Federacije BiH“, broj 35/05), člana 3. Budžeta Federacije Bosne i Hercegovine za 2021. godinu („Službene novine Federacije BiH“, broj 4/21) i Odluke o usvajanju Programa utroška sredstava tekućih transfera utvrđenih Budžetom Federacije Bosne i Hercegovine za 2021. godinu Federalnom ministarstvu obrazovanja i nauke («Službene novine Federacije BiH», broj 27/21), Federalno ministarstvo obrazovanja i nauke, r a s p i s u j e

**K O N K U R S**

**za finansiranje/sufinansiranje naučno-istraživačkih**

**i istraživačko-razvojnih projekata u**

**Federaciji Bosne i Hercegovine u 2021. godini**

1. Konkurs se raspisuje za finansiranje/sufinansiranje naučno-istraživačkih i istraživačko-razvojnih projekata koji predstavljaju izvor novih naučnih ideja i saznanja i doprinose razvoju naučne misli, za fundamentalna i primijenjena istraživanja, kao i posebna istraživanja od interesa za Federaciju Bosne i Hercegovine.

PRIJAVE

1. Prijava za Konkurs se sastoji iz dva dijela.
2. Prvi dio prijave čine podaci o podobnosti naučno-istraživačkog i/ili istraživačko-razvojnog pravnog lica, te voditeljice/voditelja projekta i teme projekta.
3. Drugi dio prijave sadrži opis i plan projekta (cilj projekta, biografija i bibliografija voditeljice/voditelja i učesnika projekta, saglasnosti učesnika za učešće u projektu, metodologija istraživanja, rokovi, očekivani rezultati, održivost nakon završetka projekta, detaljan vremenski okvir realizacije projekta i detaljan finansijski plan razrađen po mjesecima, izjava o eventualnom sufinansiranju).
4. Evidentiranje i obrada prijava prispjelih na Konkurs obavit će se u Federalnom ministarstvu obrazovanja i nauke. Savjetu za nauku dostaviti će se samo potpune, blagovremene i odgovarajuće prijave.
5. Drugi dio prijave bit će analiziran samo kod onih prijava koje zadovoljavaju propisane kriterije iz prvog dijela.
6. Savjet za nauku Federalnog ministarstva obrazovanja i nauke izvršit će ocjenu sadržaja podnijetih prijava u pogledu podobnosti, originalnosti, aktuelnosti, kvaliteta predloženih istraživanja, vrijednosti očekivanih rezultata, podobnosti podnosioca prijave i voditeljice/voditelja projekta, rokova, vremenskog okvira realizacije i ukupne cijene projekta.
7. Prilikom izbora projekata, dodatno će se vrjednovati:
	* + broj objavljenih radova voditeljice/voditelja projekta u časopisima i „proceedings-ima“, obuhvaćenim sa „Web of Science“ (baze CC, SCI EXPANDED i sl.) i drugim relevantnim međunarodnim bazama podataka,
		+ naučno-istraživačka ili istraživačko-razvojna saradnja sa drugom naučno-istraživačkom ili istraživačko-razvojnom institucijom iz Bosne i Hercegovine ili iz druge države,
		+ oni projekti koji se potpuno ili djelimično odnose na istraživanje u okviru neke od prioritetnih oblasti, čija lista čini sastavni dio ovoga Konkursa.
8. Naučno-istraživačke i istraživačko-razvojne projekte mogu prijaviti:
* javni naučno-istraživački i istraživačko-razvojni instituti,
* javni univerziteti,
* druga pravna lica javnopravnog karaktera registrovana za obavljanje naučno-istraživačkog i istraživačko-razvojnog rada (izuzev fakulteta, akademija i drugih organizacionih jedinica visokoškolskih ustanova koji svoje aplikacije podnose isključivo putem matičnih univerziteta).
1. Institucije koje podnose prijavu moraju dostaviti izjavu da raspolažu naučno-istraživačkim i/ili istraživačko-razvojnim kadrom, naučno-istraživačkom i/ili istraživačko-razvojnom infrastrukturom i osnovnom opremom koja omogućava realizaciju projekta i postizanje utvrđenih ciljeva.
2. Institucije, čiji naučno-istraživački i istraživačko-razvojni projekti budu odobreni za finansiranje/sufinansiranje, dužne su u roku od mjesec dana od dana potpisivanja ugovora organizirati javno predstavljanje odobrenih projekata (predmet, cilj i metodologija istraživanja, hipoteza, očekivani rezultati, projektni tim) i o tome obavezno blagovremeno obavijestiti Federalno ministarstvo obrazovanja i nauke.

Informacija o javnom predstavljanju odobrenog/ih projek(a)ta obavezno se objavljuje na službenoj web stranici institucije najmanje pet dana prije njegovog održavanja.

Institucije koje podnose prijavu moraju dostaviti izjavu o spremnosti za organizaciju javne prezentacije predloženog projekta, ako isti bude odobren za finansiranje/sufinansiranje.

KADROVI I SREDSTVA

1. Voditeljica/voditelj projekta mora biti državljanin Bosne i Hercegovine sa prebivalištem u Federaciji Bosne i Hercegovine, naučna radnica/radnik sa naučnim stepenom doktora nauka iz oblasti u koju spada projekat, koja/koji ima najmanje 3 (tri) rada objavljena u posljednjih 5 godina ili 5 (pet) radova bez vremenskih ograničenja objavljenih u referentnim časopisima i/ili „proceedings-ima“ (zbornicima radova sa referentnih konferencija) obuhvaćenim sa „Web of Science“ (baze CC, SCI EXPANDED i sl.) i drugim relevantnim međunarodnim bazama podataka za odgovarajuću naučnu oblast. Dokaz o tome obavezno se prilaže uz konkursnu prijavu u vidu ispisa sa interneta, fotokopije rada ili separata rada (pri čemu je iz priloženog moguće utvrditi kada je i gdje rad objavljen), uz navođenje baze podataka u kojima je registriran.
2. U svojstvu voditeljice/voditelja projekta ne može biti angažiran:
* penzionisana naučna radnica/radnik, izuzev članova redovnog radnog sastava Akademije nauka i umjetnosti Bosne i Hercegovine i profesora emeritusa;
* voditeljica/voditelj projekta čijem su projektu odobrena sredstva za realizaciju po Konkursu za finansiranje/sufinansiranje naučno-istraživačkih i istraživačko-razvojnih projekata u Federaciji BiH u 2020. godini, bez obzira da li su ili nisu okončali realizaciju odobrenog projekta i o tome dostavili izvještaj.

Penzionisane naučne radnice/radnici, kao i voditeljice/voditelji projekta čiji su projekti odobreni u 2020. godini mogu se angažirati u svojstvu člana tima ili konsultanta, odnosno vanjske saradnice/saradnika.

1. Lica koja u svojstvu voditeljice/voditelja projekta nisu uspješno završila projekat i/ili opravdala dodijeljena sredstva od strane Federalnog ministarstva obrazovanja i nauke po prethodno objavljenim konkursima, a bili su u obavezi to učiniti, ne mogu se angažirati ni u kakvom svojstvu.
2. Federalno ministarstvo obrazovanja i nauke će sa institucijama čiji projekti budu pozitivno ocijenjeni i prihvaćeni potpisati ugovor o finansiranju/sufinansiranju prihvaćenih projekata.
3. U slučaju da u toku realizacije konkursa ili projekta budu odobrena sredstva za njegovo finansiranje/sufinansiranje iz drugih izvora koji nisu navedeni u prijavi, Federalno ministarstvo obrazovanja i nauke zadržava pravo da umanji odobreni iznos, za iznos tih sredstava.
4. Voditeljica/voditelj odobrenog projekta i predlagač (institucija) su dužni podnijeti detaljan finansijski izvještaj o namjenskom utrošku sredstava u skladu sa odobrenim finansijskim planom, kao i izvještaj o toku i rezultatima projekta, Federalnom ministarstvu obrazovanja i nauke, u roku od 30 dana od dana završetka projekta.
5. Pozitivna ocjena Federalnog ministarstva obrazovanja i nauke o postizanju utvrđenih ciljeva izvršenog projekta, zasnovana na mišljenju Savjeta za nauku i izvještaju o namjenskom utrošku odobrenih sredstava, biće uslov za buduće finansiranje naučno-istraživačkih i istraživačko-razvojnih projekata istog tima, odnosno njegovog voditeljice/voditelja i članova, od strane Federalnog ministarstva obrazovanja i nauke.
6. Projekat će se smatrati uspješno završenim ako naučno-istraživački ili istraživačko-razvojni tim u roku od 1 godine dana od dana završetka projekta objavi rezultate projekta (bar jedan rad iz uže oblasti u koju spada projekat) u nekom od referentnih časopisa i/ili „proceedings-a“ obuhvaćenih sa „Web of Science“ (baze CC, SCI EXPANDED i sl.) i drugim relevantnim međunarodnim bazama podataka za odgovarajuću naučnu oblast, odnosno ako neko od članova tima na osnovu rezultata projekta odbrani magistarski rad (po predbolonjskom sistemu) ili doktorsku disertaciju. Pod „objavljenim radom“ smatrat će se i dokaz da je rad prihvaćen i da je u toku postupak njegovog objavljivanja. Prava na rezultate istraživanja, kao i prava na njihovo objavljivanje, intelektualna, vlasnička i druga prava regulisat će se ugovorom o finansiranju/sufinansiranju i realizaciji naučno-istraživačkog ili istraživačko-razvojnog projekta.
7. Projekti mogu biti u trajanju do 1 (jedne) godine. Realizacija projekta mora biti planirana u periodu od 01.01. do 31.12.2021. godine.
8. Naučno-istraživački ili istraživačko-razvojni tim minimalno mora biti sastavljen od voditeljice/voditelja projekta i jedne mlade istraživačice/a do 32 godine starosti koja/i nema stepen doktora nauka u trenutku podnošenja prijave, a koji su zaposleni u instituciji koja kandidira projekat. Izuzetno, ako institucija u okviru vlastitog kadra nema osobu koja odgovara kriterijima propisanim za mladu istraživačicu/ča, može je/ga putem odgovaraćujeg ugovora u ovoj ulozi angažirati kao člana tima za realizaciju projekta.
9. Maksimalan iznos traženih i odobrenih sredstava po projektu može biti do 18.000,00 KM za projekte u oblasti tehničkih, biotehničkih i prirodnih nauka, te biomedicine i zdravstva, a do 12.000,00 KM za projekte u oblasti društvenih i humanističkih nauka.
10. Odobrena sredstva se mogu koristiti:
* za finansiranje rada istraživačica/istraživača, konsultanata i vanjskih saradnica/saradnika
* za materijalne troškove istraživanja(koji ne uključuju nabavku osnovne opreme za realizaciju naučno-istraživačkog ili istraživačko-razvojnog projekta, troškove studijskih putovanja i naučnih usavršavanja, nepredviđene troškove, troškove PDV-a, kao niti troškove publiciranja, odnosno nabavke knjiga ili udžbenika)
* za usluge neophodne za realizaciju projekta prema finansijskom planu (koji ne uključuje matičnu instituciju kao troškovni element).

24. Izuzetno, u okviru odobrenog iznosa sredstva u maksimalnom iznosu od po 2.000,00 KM mogu se utrošiti za:

* nabavku dodatne - specifične opreme u cilju kompletiranja postojeće naučno-istraživačke i istraživačko-razvojne opreme koja će biti korištena za realizaciju projekta
* učešće na jednom naučnom skupu ili troškove publiciranja jednog rada u referentnom časopisu za odgovarajuću naučnu oblast, odnosno „proceedings-u“, a u funkciji valorizacije uspješnog završetka projekta, na način predviđen tačkom 19. Konkursa.
	+ 1. U budžetu projekta moguće je planirati sredstva u bruto iznosu maksimalno po 30% sredstava koja se traže od Federalnog ministarstva obrazovanja i nauke:
			- za rad članova tima, konsultanata i vanjskih saradnica/saradnika,
			- na ime usluga drugih institucija koje su u funkciji provođenja istraživanja,
			- za nabavku softwera (ukoliko je to neophodno za realizaciju projekta).
		2. Prijave se podnose u dva (2) istovjetna primjerka na propisanim obrascima Federalnog ministarstva obrazovanja i nauke uz priloženu obaveznu dokumentaciju.
		3. Konkurs ostaje **otvoren 21 dan od dana** objavljivanja obavještenja u dnevnim listovima „Dnevni list“ i „Oslobođenje“, odnosno **do 21. 05. 2021. godine**. Kompletan tekst Konkursa je dostupan na web stranici Ministarstva: [www.fmon.gov.ba](http://www.fmon.gov.ba).
		4. Propisani obrazac može se preuzeti isključivo na službenoj web stranici Ministarstva: [www.fmon.gov.ba](http://www.fmon.gov.ba). Dodatne informacije mogu se dobiti putem e-maila: konkursi@fmon.gov.ba.
		5. Prijave sa prilozima se podnose lično ili poštom u zatvorenoj koverti isključivo na adresu:

**Federalno ministarstvo obrazovanja i nauke**

**Dr. Ante Starčevića bb**

**88 000 Mostar**

sa naznakom

**„Prijava na Konkurs za naučno-istraživačke i istraživačko-razvojne projekte – ne otvarati“**

* + 1. Nepotpune, neodgovarajuće i neblagovremeno prispjele prijave, kao i prijave institucija čije je projekte ranije finansiralo/sufinansiralo Federalno ministarstvo obrazovanja i nauke, a koje do zaključenja ovog Konkursa nisu dostavile dokaze o namjenskom utrošku sredstava i postignutim naučnim rezultatima projekata, neće se uzeti u razmatranje.

 Po ovlaštenju Vlade Federacije Bosne i Hercegovine

 **SEKRETAR MINISTARSTVA**

 **mr. sc. Alden Kajtaz**

|  |
| --- |
| Mostar, Dr. Ante Starčevića bb, Tel.: +387 36 355 700, Fax.: +387 36 355 742 |
| Мостар, Др. Анте Старчевића бб, Тел.: + 387 36 355 700, Факс: + 387 36 355 742 |

e-mail: info@fmon.gov.ba; kabinet@fmon.gov.ba, http://www.fmon.gov.ba

**PRIORITETNE OBLASTI ZA ISTRAŽIVANJE**

HUMANISTIČKE NAUKE:

1. Izvorna historiografija
2. Poticanje duhovnih, kulturnih i moralno-etičkih vrijednosti u javnome prostoru
3. Razvijanje građanske kulture u BiH društvu
4. Istraživanja o COVID-19 i njenim posljedicama

DRUŠTVENE NAUKE:

1. Iseljavanje iz Bosne i Hercegovine (socijalno-ekonomski, politički, sigurnosni, kulturološki, psihološki, naučni i sportski aspekt)
2. Transformacioni procesi braka i porodice u Bosni i Hercegovini (globalizacijski, tradicijski aspekt i mediji)
3. Turizam na prostoru FBIH
4. Istraživanja o COVID-19 i njenim posljedicama

TEHNIČKE NAUKE:

1. Istraživanja koja za rezultat imaju novi proizvod, pripremu patenta, novu metodu projektovanja proizvoda ili tehnologije ili novi standard ili protokol
2. Istraživanje u oblasti korištenja prirodnih i bio-obnovljivih resursa izvora energije i energetske efikasnosti
3. Istraživanje iz oblasti primjene standarda iz zaštite životne sredine i revitalizaciji postojećih tehnologija
4. Istraživanja o COVID-19 i njenim posljedicama

BIOTEHNIČKE NAUKE:

1. Zapošljavanje u poljoprivrednoj proizvodnji i prehrambenoj industriji
2. Procjena stanja prirode i upravljanje prirodnim resursima
3. Nauka u privredi
4. Istraživanja o COVID-19 i njenim posljedicama

BIOMEDICINA I ZDRAVSTVO:

1. Palijativna skrb
2. Gerijatrijska skrb
3. Skrb za osobe s posebnim potrebama
4. Istraživanja o COVID-19 i njenim posljedicama

PRIRODNE NAUKE:

1. Istraživanja koja su osnov novih biotehnologija
2. Istraživanja koja doprinose zaštiti, očuvanju i unaprjeđenju životne sredine
3. Istraživanja i sinteze bioloških aktivnih spojeva
4. Istraživanja o COVID-19 i njenim posljedicama

**OBAVEZNA DOKUMENTACIJA:**

**I. Prijedlog za finansiranje/sufinansiranje naučno-istraživačkih i istraživačko-razvojnih projekata u Federaciji Bosne i Hercegovine u 2021. godini (OBRAZAC)**

(dva uredno popunjena, potpisana i ovjerena primjerka obrasca sa svim prilozima)

**II. Opća dokumentacija ustanove-podnosioca prijedloga:**

(dva primjerka, od toga najmanje jedna ovjerena kopija / univerziteti dostavljaju ova dva primjerka za sve svoje organizacione jedinice uz listu prijavljenih projekata)

**1. rješenje o registraciji**;

**2. rješenje o poreznoj registraciji - ID broj**;

**3. ugovor sa bankom o otvorenom računu**.

**III. Ostala dokumentacija – obavezno priložiti:**

(u dva primjerka, od toga najmanje jedan original ili ovjerena kopija)

1. za sve članove tima, konsultante i vanjske saradnike kopija lične karte (kopija pasoša za one koji nisu državljani BiH);
2. za voditeljicu/voditelja projekta i mladog istraživača potvrda o prebivalištu CIPS ne starija od tri mjeseca;
3. za voditeljicu/voditelja projekta diploma o sticanju stepena doktora nauka;
4. biografije i bibliografije voditeljice/voditelja projekta i svih članova tima;
5. dokaz da voditeljica/voditelj projekta ima najmanje 3 objavljena rada u posljednjih 5 godina u referentnim časopisima za tu naučnu oblast i/ili proceedings-ima koji prate međunarodne baze podataka (u vidu ispisa sa interneta, fotokopije rada ili separata rada, iz koga se vidi kada je i gdje rad objavljen);
6. potvrda o radnom statusu za voditeljicu/voditelja projekta - u slučaju penzionisanog naučnog radnika potvrda da je član redovnog sastava Akademije nauka i umjetnosti BiH i/ili potvrda da je profesor emeritus;
7. potvrda o radnom statusu za mladu/og istraživačicu/istraživača;
8. za mladu/og istraživačicu/istraživača ovjerena izjava da nema stepen doktora nauka u trenutku podnošenja prijave;
9. izjava o eventualnom sufinansiranju;
10. finansijski plan sa obrazloženjima, te potpisani i ovjereni predračuni za sve stavke navedene kroz finansijski plan;
11. ostali obavezni prilozi navedeni u Prijedlogu za finansiranje/sufinansiranje naučno-istraživačkih i istraživačko-razvojnih projekata u Federaciji Bosne i Hercegovine u 2021. godini.

**NAPOMENA:**

Korisnici sredstava koji za dodijeljena sredstva u prethodnom periodu ovom Ministarstvu nisu dostavili Završni izvještaj (sa dokazima o objavljenim radovima u referentnim naučnim časopisima ili ispisom iz relevantne baze podataka), Finansijski izvještaj o namjenskom utrošku sredstava ili u dostavljenom Finansijskom izvještaju nisu pravdali cjelokupna dodjeljena sredstva, iste su dužni dostaviti najkasnije do roka određenog za dostavljanje prijava. U protivnom njihove prijave na ovaj Konkurs neće biti razmatrane, a Ministarstvo će biti prisiljeno da putem nadležnih organa poduzme odgovarajuće mjere u skladu sa zakonom radi zaštite i namjenskog utroška dodijeljenih javnih sredstava.